open-index/open-wikipedia-markdown huggingface dataset:
சித்ரா ஐயர்

**சித்ரா ஐயர்** (Chitra Iyer) எனக் குறிப்பிடப்படும் **சித்ரா சிவராமன்** ஓர்  இந்தியப் பின்னணிப் பாடகர் ஆவார். பெங்களூருவில் வசித்துவந்த சித்ரா, தமிழ்த் திரைப்படங்களில் 2000 ஆம் ஆண்டுகளின் ஆரம்பத்தில் ஏ.ஆர்.ரஹ்மானுடன் பரவலாகப் பணியாற்றி வந்தார், அதே நேரத்தில் மலையாள தொலைக்காட்சியில் ஒரு தொலைக்காட்சி தொகுப்பாளராகவும் நடிகையாகவும் பணியாற்றினார்.

## தொழில்
சித்ரா ஐயர், தனது தொழில் வாழ்க்கையை ஆரம்பிக்க, ஏ.ஆர்.ரஹ்மான் உடன் இணைந்து பணியாற்றும் முயற்சியை மேற்கொண்டார், ஆனால் பெங்களூரில் இருந்து சென்னை வருவது கடினமாக இருந்தது.  2000 ஆம் ஆண்டில், ஏ. ஆர். ரகுமான், சித்ராவுடன் தொடர்பு  கொண்டு, அவரது பாடல்கள் அடங்கிய இசைத் தட்டுகளுடன் சென்னைக்கு வருமாறு பணித்தார். அதனால் சித்ரா   சென்னைக்கு வந்து,  தனது தொடர்ச்சியான தமிழ் மற்றும் மலையாள பாடல்கள் அடங்கிய இசைத்தட்டுகளை ரகுமானிடம் கொடுத்தார்.  சித்ரா சென்னை வந்த அதே நாளில்,  ஏ. ஆர். ரகுமான் உடனடியாக பாடல்களை கேட்டு  *[[தெனாலி (தமிழ்த் திரைப்படம்)|தெனாலி]]* படத்தில் வரும் "அத்தினி சித்தினி" எனும் பாடலைப் பாடுவதற்கு வாய்ப்பளித்தார்.  பின்னர் சித்ரா சிவராமன் என்கிற பெயரில், தனது திருமணத்திற்குப் பிறகு கார்த்திக் ராஜா , யுவன் ஷங்கர் ராஜா , பரத்வாஜ் மற்றும் வித்யாசாகர் உள்ளிட்ட தமிழ்த் திரைப்படங்களின்  பிற இசையமைப்பாளர்களுக்காக தொடர்ந்து பணியாற்றினார்.  மேலும், சித்ரா, தனது தாய் மொழி தமிழ் தவிர,  தெலுங்கு, கன்னடம், மலையாளம் மற்றும் இந்தி படங்களுக்கு பின்னணிப் பாடல்களைப்  பாடியுள்ளார்.

## சொந்த வாழ்க்கை
சித்ரா ஐயர் முன்னாள் விமானப்படை விமானி வினோத் சிவராமன்  என்பவரை 1989 ஜூலை 12 அன்று  திருமணம் செய்து கொண்டார்.  இவர்கள் இருவரும், 1989 ஆம் ஆண்டின் தொடக்கத்தில் சென்னை ஜிம்ஹானா கிளப்பில் தங்களுடைய பெற்றோர்களின் வலியுறுத்தல் காரணமாக சந்தித்துக் கொண்டனர். இவர்களுக்கு அதிதி மற்றும் அஞ்சலி என  இரண்டு மகள்கள் உண்டு.  அண்மை ஆண்டுகளில், அவரது தொலைக்காட்சி பணிகளினூடே, சித்ரா கேரளாவில் யானை நலன்புரி சங்கத்தின் நிறுவனர் மற்றும் அறங்காவலராகப் பணியாற்றினார்.  அவரது தாயார் ரோகினி ஐயர் மேற்கொண்ட ஒரு திட்டத்தை ஆதரித்து மாநிலத்தில் விவசாயத்தை ஊக்குவித்தார்.  இதேபோல், 2013 ஆம் ஆண்டில் அவர் தனது மகள்களான அதிதி மற்றும் அஞ்சலி சிவராமன் ஆகியோருடன் இணைந்து ஒரு மென்பொருள் நிறுவனமான டார்க்ஹார்ஸ் தயாரிப்பு  நிறுவனத்தை தொடங்கினார்.

## குறிப்புகள்

## வெளி இணைப்புகள்
*
*

பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:வாழும் மக்கள்
பகுப்பு:சென்னைப் பாடகர்கள்
பகுப்பு:தமிழ்நாட்டுப் பெண் இசைக்கலைஞர்கள்
திஷானி தோஷி

**திஷானி  தோஷி** (Tishani Doshi)  சென்னையைச் சேர்ந்த ஓர் இந்தியக் கவிஞர், பத்திரிகையாளர், எழுத்தாளர், பாடலாசிரியர்  மற்றும் நடன மங்கை ஆவார்.

## வரலாறு
திஷானி தோஷி, இந்தியாவில் உள்ள மெட்ராஸ் நகரத்தில் வெல்ஷ் தாய் மற்றும் குஜராத்தி தந்தை ஆகியோருக்கு 1975 ல் திசம்ம்ப்பாற் 9 ஆம் நாள் பிறந்தார். இவர், 2001இல் கவிதைக்கான எரிக் கிரிகோரி விருது பெற்றார்.  இவரது முதல் கவிதை தொகுப்பு, "கன்ட்ரீஸ் ஆஃப் த பாடி"  2006இல் ஃபார்வர்ட் பொயட்ரி பரிசு வென்றது.  2006 ஆம் ஆண்டின் கார்டியன் ஸ்பான்சர் ஹே ஃபெஸ்டிவல் மற்றும் 2007 ஆம் ஆண்டின் கார்டகெனா ஹே விழாவின் கவிதை அரங்கிற்கு இவர் அழைக்கப்பட்டார்.  அவருடைய முதல் புதினம், " த ப்ளெசர் சீக்கர்ஸ்"   ப்ளூம்ஸ்பரி நிறுவனத்தால் 2010இல் வெளியிடப்பட்டது.  மற்றும் ஆரஞ்சு பரிசு 2011 பட்டியலில் இடம் பெற்றிருந்தார். தி இந்து சிறந்த கதை விருதுக்காக 2010 இல் தேர்ந்தெடுக்கப்பட்டார்.

கிரிக்கெட்டோவில் , ஒரு கிரிக்கெட் தொடர்பான வலைத்தளத்தில் "ஹிட் அல்லது மிஸ்" என்ற தலைப்பில் ஒரு வலைப்பதிவை எழுதுகிறார்.  2009 ஆம் ஆண்டு ஏப்ரல் மாதம் அவர் எழுதியதில், திஷானி தோஷி இந்திய பிரீமியர் லீகின் இரண்டாம் பருவத்தின் ஒரு தொலைக்காட்சி பார்வையாளராக தன் அவதானிப்புகள் மற்றும் கருத்துக்களை வெளியிட்டார்.  இவர், கிரிக்கெட் வீரர் முத்தையா முரளிதரனுடன் இணைந்து பணியாற்றினார்.

அவர் ஃப்ரீலான்ஸ் எழுத்தாளராகப் பணிபுரிகிறார் மற்றும் டிசம்பர் 2006  வரை நடனக்கலைஞர் சந்திரலேகாவுடன் பணிபுரிந்தார்.  ஜான்ஸ் ஹாப்கின்ஸ் பல்கலைக்கழகத்தின் படைப்பாக்க எழுத்துகளில் முதுகலைப் பட்டம் பெற்றுள்ளார்.

"கன்ட்ரீஸ் ஆஃப் த பாடி" 2006 இல் ஹே-ஆன்-வை-விழாவில் சீமாஸ் ஹேனே, மார்கரெட் அட்வுட் மற்றும் பலரின் முன்னிலையில் வெளியிடப்பட்டது.  தொடக்கக் கவிதையான, "த டே வி வென்ட் டு த சி",   2005 ஆம் ஆண்டு பிரித்தானிய கவுன்சிலின் அனைத்து இந்திய கவிதைகள் போட்டியில் வெற்றி பெற்றது; மேலும், இவர் அவுட்லுக்-பிகாடார்  நான் ஃபிக்ஷன் போட்டியில் ஒரு இறுதிப் போட்டியாளராக இருந்தார்.

அவரது சிறுகதையான "லேடி கஸ்ஸாண்ட்ரா, ஸ்பார்டகஸ் மற்றும் டான்ஸிங் மேன்" 2007 ஆம் ஆண்டில் *த டிராப்பிரிட்ஜ்* இதழில் முழுமையாக வெளியிடப்பட்டது.

அவரது கவிதை தொகுப்பான "எவரிதிங் பிகின்ஸ் எல்ஸ்வேர்"   2013 இல் காப்பர் கனியன் பிரஸ் ஆல் வெளியிடப்பட்டது.

அவரது சமீபத்திய கவிதைப் புத்தகம், *"கேர்ள்ஸ் ஆர்  கமிங் அவுட் ஆஃப் த வூட்ஸ்"* , ஹார்பர் காலின்ஸ் இந்தியாவால் 2017 ஆம் ஆண்டில் வெளியிடப்பட்டது.

## குறிப்புகள்

பகுப்பு:தமிழகப் பெண் எழுத்தாளர்கள்
பகுப்பு:வாழும் மக்கள்
பகுப்பு:1975 பிறப்புகள்
பகுப்பு:சென்னை எழுத்தாளர்கள்
ரைசா வில்சன்

**ரைசா  வில்சன்** (Raiza Wilson), ஒரு இந்திய விளம்பர மாதிரி  மற்றும் நடிகை.  கமல்ஹாசனால் நடத்தப்பட்ட *[[பிக் பாஸ் தமிழ் 1|பிக் பாஸ்]]* என்ற தமிழ் தொலைக்காட்சியின் நேரடி  நிகழ்ச்சியில் பங்கு பெற்றதைத் தொடர்ந்து இவர் புகழ்பெற்றார்.

## தொழில்
ரைசா வில்சன் தனது பள்ளிப் படிப்பினை, நாசரேத் கான்வென்ட் பெண்கள் உயர்நிலைப் பள்ளியிலும் பின்னர்   ஊட்டி நகரில் உள்ள ஜே.எஸ்.எஸ். சர்வதேசப் பள்ளியிலும் படித்தார்.  பின்னர் பெங்களூரில் கல்லூரிக்குச் சென்றார். கல்லூரியில் படித்துக் கொண்டிருக்கும் போதே, பெங்களூரில் உள்ள ஹின்ட் லாங்ஜ் மற்றும் கிளப்பின் , விற்பனை மற்றும் மார்க்கெட்டிங் மேலாளராகப் பணிபுரிந்தார்.  வடிவழகு துறையில் ஆர்வம் ஏற்பட்ட  பிறகு, 2010 ஆம் ஆண்டின் பிற்பகுதியில் வில்சன் *மிஸ் இந்தியா தெற்கு* 2011 போட்டியில் போட்டியிட்டு, ஹெச். ஐ. சி. சி.  ஃபெமினா மிஸ் சவுத் பியூட்டிஃபுல் ஸ்மைல்"  விருதைப் பெற்றார்.  தமிழ்த் திரைப்படமான *[[வேலையில்லா பட்டதாரி 2]]* (2017) திரைப்படத்தில் ரைசா வில்சன் முதல் முறையாக நடித்துள்ளார். அதில், காஜோல் நடித்த வசுந்தரா பரமேஷ்வர் என்ற கதாபாத்திரத்தின் தனிப்பட்ட உதவியாளராக இவர் நடித்துள்ளார்.

2017இன் நடுப்பகுதியில், *[[பிக் பாஸ் தமிழ் 1|பிக் பாஸ் (தமிழ்) - சீசன் 1]]* , கமல் ஹாசன் வழங்கிய நிகழ்ச்சியில் தோன்றிய பின்னர் தமிழ்நாட்டில் வில்சன் பரவலாக ஊடக கவனத்தைப் பெற்றார்.  63 நாட்களுக்குப் பிறகு இவர் அந்த நிகழ்ச்சியில் இருந்து வெளியேற்றப்பட்டார். மேலும் இந்த செயல்முறைகளில் நீண்ட காலமாக இருந்த அசல் பெண் போட்டியாளர் ஆனார். அந் நிகழ்ச்சியில் இருந்து விலகிய பின்னர், வில்சன் ஒரு பேட்டியில் "நிகழ்ச்சியின் ஒரு பாகமாக ஆகிவிட்டார்" எனவும்  “எப்போதும் அந்த நிகழ்ச்சியைத் தான் நினைத்துக்கொள்வதாகவும் கூறியுள்ளார்”.  *[[பியார் பிரேமா காதல்|பியார் ப்ரேமா காதலில்]]* முன்னணி கதாபாத்திரத்தில் ரைசா நடித்துள்ளார், அதில் அவர் மற்றொரு *பிக் பாஸ்* போட்டியாளர், ஹரிஷ் கல்யாணுடன் இணையாக நடித்துள்ளார்.

## குறிப்புகள்

பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:தமிழ்நாட்டு வடிவழகிகள்
வாசுகி பாஸ்கர்

**வாசுகி பாஸ்கர்** ஒரு இந்திய பாணியிலான  ஆடை வடிவமைப்பாளராகத் , தமிழகத் திரைப்படத் துறையில் பணிபுரிகிறார்.  அவர் தயாரிப்பாளர் ஆர்.டி பாஸ்கரின் மகளாவார். பாவலர் கிரியேஷன்ஸ் இவர்களின் சொந்த தயாரிப்பு நிறுவனமாகும்.

## தொழில்
வாசுகி, புகழ்பெற்ற இசையமைப்பாளரான இளையராஜா வின் சகோதரர் மற்றும் திரைப்பட தயாரிப்பாளரான ஆர்.டி பாஸ்கரின் ஒரே மகளாவார்.  இவரது சகோதரர்கள் திரைப்பட இயக்குநர் பரிதி பாஸ்கர் மற்றும் பின்னணிப் பாடகர் மற்றும் நடிகர் ஹரி பாஸ்கர் ஆவார். இவரது சகோதரர் ஹரி பாஸ்கர் "காஞ்சி கவுலுக்கு* எதிரே *வியூகம்* என்ற பெயரில் முடிக்கப்படாத திரைப்படத்தில் நடித்துள்ளார்.  [[கார்த்திக் ராஜா]] , [[யுவன் சங்கர் ராஜா]] , பாடகர் [[பவதாரிணி]] , திரைப்பட இயக்குநரும் நடிகருமான [[வெங்கட் பிரபு]], நகைச்சுவை நடிகர், பாடகர் மற்றும் இசையமைப்பாளர் [[பிரேம்ஜி அமரன்]] ஆகியோர் இவரின் உறவினர்கள் ஆவர்.

[[இலயோலாக் கல்லூரி, சென்னை|லயோலா கல்லூரியில்]] வடிவமைப்புத் துறையில் வாசுகி படித்துக்கொண்டிருந்த போது, இயக்குநர் [[பாரதிராஜா]] *கண்களால் கைது செய்* என்கிற படத்திற்கு ஆடைகளை வடிவமைப்பதற்கான வாய்ப்பை அவருக்கு வழங்கினார்.  [[வெங்கட் பிரபு|வெங்கட் பிரபுவின்]] படங்களில் ஆடைகளை அவர் வடிவமைத்தார், நல்ல விமர்சனங்களைப் பெற்றார். *மங்காத்தா* திரைப்படத்தில்  [[அஜித் குமார்|அஜித் குமாரின்]] தோற்றத்திற்கேற்ப ஆடை வடிவமைத்துக் கொடுத்தார். இது பற்றி அதிகம் பேசப்பட்டது.  பிரசன்னா மற்றும் [[சிபிராஜ்]] *நடித்த  நாணயம்* திரைப்படத்தில் ஆடைகளை வடிவமைத்துப் பணியாற்றியுள்ளார்.  அவர் இயக்குநர் [[பிரபுதேவா|பிரபு]] *தேவாவுடன் வில்லு* மற்றும் [[பாலா (இயக்குநர்)|பாலாவின்]] [[*அவன் இவன்*]] திரைப்படத்தில் பணியாற்றினார். .  மேலும், இவர் ஆங்கிலத் திரைப்படமான *எனிதிங் ஃபார் யூ''  வில் ஆடை வடிவமைப்பாளராகப்  பணிபுரிந்தார். இப்படம் தோல்வியடைந்தது.

## மேற்கோள்கள்

பகுப்பு:வாழும் மக்கள்
பாம்புண்ணிக் கழுகு

**பாம்புக் கழுகு** (*Snake eagle*) என்பது பாறுக் குடும்பத்தைச் சேர்ந்த கொன்றுண்ணிப் பறவை ஆகும். இவை பொதுவாக ஆப்பிரிக்காவில் காணப்படுகின்றன. இவை வட்டத் தலையும் பரந்த இறகுகளும் கொண்டவை. இவை பொதுவாக பாம்பு மற்றும் பல்லி இனங்களை உண்கின்றன. சில நேரங்களில் சிறிய பாலூட்டிகளையும் உண்கின்றன.

## இனங்கள்
* சிறுகால்விரல் பாம்புக் கழுகு,  *Circaetus gallicus*
* கருமார்பு பாம்புக் கழுகு, *Circaetus pectoralis* 
* பியுடோயினின் பாம்புக் கழுகு, *Circaetus beaudouini* 
* பழுப்பு பாம்புக் கழுகு, *Circaetus cinereus*
* தெற்கு பட்டைப் பாம்புக் கழுகு, *Circaetus fasciolatus*
* மேற்கு பட்டை பாம்புக் கழுகு, *Circaetus cinerascens*
* காங்கோ பாம்புக் கழுகு, *Circaetus spectabilis*

## மேற்கோள்கள்

பகுப்பு:கழுகுகள்
பகுப்பு:கொன்றுண்ணிப் பறவைகள்
பகுப்பு:ஆப்பிரிக்க கொன்றுண்ணிப் பறவைகள்
சாகித்தியா செகந்நாதன்

**சாகித்தியா செகந்நாதன்** *(*'Sahithya Jagannathan*')* இவர் ஒரு நடிகை, விளையாட்டு தொகுப்பாளர், தொலைக்காட்சி நிகழ்ச்சி வழங்குபவர்,  கட்டுரையாளர், விளம்பர நடிகை மற்றும் 2009இல் *விவெல் மிஸ் சென்னை* அழகு அலங்கார அணிவகுப்பு வெற்றியாளர் ஆவார்.

## தொழில்
2009 ஆம் ஆண்டு *மிஸ் சென்னை* பட்டம் வென்ற பிறகு, சாகித்தியா 2010 இல் கொரியாவின் சியோல் நகரத்தில் நடைபெற்ற *வோர்ல்ட் மிஸ் யுனிவர்சிட்டி* போட்டியில் இந்தியாவை பிரதிநிதித்துவப்படுத்தி *மிஸ் ஸ்பீச்* பட்டத்தை வென்றார். சென்னையில் *எம்ஓபி வைஷ்ணவ்* கல்லூரியில் இதழியல் பட்டப்படிப்பு படித்துக் கொண்டே விளம்பரங்களிலும் தோன்றி வந்தார். ஒரு விளம்பர நடிகையாக சென்னை சர்வதேச *ஃபேஷன்* நிகழ்ச்சியில் முதல் மற்றும் மூன்றாவது தொடரில் பங்கு கொண்டார். சப்யாச்சி முகர்ஜி, *ரெஹானே*, *ரிது குமார்* போன்ற நன்கு அறியப்பட்ட இந்திய வடிவமைப்பாளர்களால் வடிவமைக்கப்பட்ட *வோல்ஸ்வேகன்*, *ராங்லர்*, *ரீபொக்* , *டோனி & கை* மற்றும் *ஜி.ஆர்.டி ஜூவல்லரி* போன்ற விளம்பர நிழ்ச்சிகளில் இடம்பெற்றுள்ளார். சாஹித்தியா 2014 இன் *ஃபெமினா மிஸ்* இந்தியாவின் முதல் 25 போட்டியாளர்களில் ஒருவராக தேர்ந்தெடுக்கப்பட்டார்.

கௌதம் மேனனின்  நீதானே என் பொன் வசந்தம் என்ற இருமொழி திரைப்படத்தில் சமந்தாவின் தோழியாக தயானா பாலகிருஷ்ணன் மற்றும் வித்யுலேகா ராமன் ஆகியோருடன் இணைந்து நடித்தார். ஆகஸ்ட் 2014 ல் வெளிவந்த  ஆர். பார்த்திபனின் கதை திரைக்கதை வசனம் இயக்கம் (2014) என்ற திரைப்படத்தில் உதவி இயக்குநராக ஒரு முக்கியக் கதாபாத்திரத்தில் நடித்தார். அப்படம் நேர்மறையான விமர்சனங்களை பெற்றது. மேலும், அவர் *அந்தாதி* (2015) என்ற படத்தில் காவல் அதிகாரியின் பாத்திரத்தை சித்தரித்தார்.

2017ஆம் ஆண்டில் தமிழ் மற்றும் ஆங்கிலத்தில் *ஸ்டார் ஸ்போர்ட்ஸ்* தொலைக்காட்சியின் *புரோ கபடி லீக்*கை சாகித்யா தொகுத்து வழங்கினார்.  2017ஆம் ஆண்டில் *ஸ்டார் ஸ்போர்ட்ஸ்* தமிழ்த் தொலைக்காட்சியின் இந்தியா-ஆஸ்திரேலியா துடுப்பாட்ட அணியின் தொடரில் இவர் ஒரு பகுதியாக இருந்தார். தற்போது அவர் 2017-18இன்  இந்திய *சூப்பர் லீக்* *(ISL)* மற்றும் *ஸ்டார் ஸ்போர்ட்ஸி*ற்கான *பிரீமியர் பேட்மின்டன் லீக்* (பிபிஎல்) போன்றவற்றிக்கு நிகழ்ச்சித் தொகுப்பாளாரக உள்ளார். தூர்தர்ஷனில் வாரம் ஒரு கட்டுரை எழுதுகிறார்.

## குறிப்புகள்

பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:1989 பிறப்புகள்
பகுப்பு:வாழும் மக்கள்
பகுப்பு:சென்னை நடிகைகள்
யேசு மத நிராகரணம்

**யேசு மத நிராகரணம்** சிவப்பிரகாசரால் எழுதப்பட்டது. இது கிறிஸ்துவ மதத்தைத் துாற்றும் வண்ணம் எழுதப்பட்ட நுாலாகும்.

## முன்னுரை
யேசு மத நிராகரணம் என்பது கிறிஸ்துவ மதத்தைத் துாற்றும் கருப்பொருள்களைக் கொண்டு எழுதப்பட்ட நுாலாகும்.

## ஆசிாியர்
சிவப்பிரகாசர் 17 ஆம் நுாற்றாண்டில் வாழ்ந்த தமிழ்ப் புலவர், அறிஞர் மற்றும் தத்துவ மேதை. இவர் "சிவ அனுபூதி செல்வா்" "கற்பனைக் களஞ்சியம்", "துறைமங்கலம் சிவப்பிரகாசர்" என்றும் அழைக்கப்படுகிறார். முப்பத்து நான்கிற்கும் மேற்பட்ட சைவ சித்தாந்த நுால்களை தமிழ் இலக்கியங்கள் வாயிலாகத் தந்துள்ளார். தமிழகத்தில் சைவசமய வளர்ச்சிக்கு வித்திட்ட சமய குரவர்களான சம்பந்தர், அப்பர், சுந்தரர், மாணிக்கவாசகர் ஆகிய நால்வருக்கும் "நால்வர் நான்மணி மாலை" என்ற கவிதை நூலை இவர் எழுதினார்.

## விளக்கம்
சில எடுத்துக்காட்டுகளுடன் கிறித்துவ மதத்திற்கு எதிராக இந்நுாலை சிவப்பிரகாசர் எழுதினார். ராபர்டோ டி நொபிலி இவரைச் சந்தித்து, இந்து மதம் மற்றும் கிறித்துவ மதம் பற்றி வாதிட்டதாக வரலாறு உள்ளது. வாதத்திற்குப் பிறகு சிவப்பிரகாசர் இந்நுாலை இயற்றினார். இந்நுாலின் பிரதி எதுவும் கிடைக்கப் பெறவில்லை. சிலர் அவை எாிக்கப்பட்டுவிட்டதாகவும் கருதுவர்.

சில எழுத்தாளர்கள் சிவப்பிரகாசா் வாதிட்டது வீரமாமுனிவர் எனப்படும் கான்ஸ்டன்சோ பெஸ்கி என்றும் ராபர்டோ டி நொபிலி இல்லை என்றும் கருதுவர்.

சிவப்பிரகாசரின் தம்பி வெள்ளையரின் வழித்தோன்றலான எஸ். வி. எஸ் இரத்தினம் என்னும் தேச பக்தர் , நீதிபதி தன்னுடைய சுயசரிதையான "நான் உங்கள் தோனி" என்னும் நுாலில் இந்நுலைப் பற்றிக் குறிப்பிடுகிறார். தன்னுடைய தாத்தா சூசை எனப்படும் சுவாமிநாத தேசிகர், சுந்தரேசனின் மகனார், இந்நுாலின் ஓலைச் சுவடி பிரதிகளைக் கொண்டிருந்ததாகவும், பின் நாளில் அது தொலைந்துவிட்டதாகவும் குறிப்பிடுகிறார்.

## மேலும் பார்க்க
சிவப்பிரகாசர்

சிவப்பிரகாசம்

சிவப்பிரகாசக் கருத்து

நால்வர் நான்மணி மாலை

## வெளி இணைப்புகள்
கற்பனைக் களஞ்சியத்தின் அற்புதச் சொற்கோயில், இடைமருதூர் கி.மஞ்சுளா, தினமணி

## தொகுப்புகள்

பகுப்பு:விவிலியம்
கல்கி சுப்ரமணியம்

**கல்கி சுப்ரமணியம்** *(Kalki Subramaniam)* ஓர் புகழ்பெற்ற திருநங்கைகள் மற்றும் LGBTQI உரிமைகள் ஆர்வலரும், கலைஞரும், நடிகரும், எழுத்தாளரும், தமிழ்நாட்டின் தொழில்முனைவருமாவார். இவரை இந்திய அரசின் சமூக நீதி அமைச்சகம் தேசிய திருநர் ஆணையத்தின் தென்னிந்திய உறுப்பினராக தேர்ந்தெடுத்தது.

## ஆரம்ப வாழ்க்கை
இவர், தமிழ்நாட்டில் உள்ள பொள்ளாச்சி என்ற ஊரில் பிறந்தார். ஒரு தொழிலாள வர்க்க குடும்பத்தில் பிறந்த இவர் கல்வியில் முதலிடம் பிடித்த ஒரு பிரகாசமான மாணவி ஆவார். இவர், பத்திரிக்கையில் மற்றும் மக்கள் தொடர்பியல், சர்வதேச உறவுகள் ஆகிய இரண்டு பாடங்களில் முதுகலைப் பட்டங்களைப் பெற்றுள்ளார். இவரது முதுகலைப் படிப்புகளின் போது, இவர் 'சகோதரி' என்று அழைக்கப்படும் திருநங்கைகளுக்கான முதல் மாதாந்திர இதழை வெளியிடத் தொடங்கினார். இது இந்தியாவில் திருநங்கைகளுக்காக வெளிவந்த முதல் தமிழ் இதழ் ஆகும்.

## சமூக சேவை
2008 ஆம் ஆண்டில், இவர், இந்தியாவில் உள்ள திருநங்கைகளுக்கு ஆதரவளித்து அவர்களை மேம்படுத்தும் ஒரு தொண்டுநிறுவனமான சகோதரி அறக்கட்டளையை நிறுவினார்.  2017 ஆம் ஆண்டில் கல்கி சுப்ரமணியம் *தூரிகை*  எனற கலைத் திட்டத்தை தொடங்கினார். இதன் மூலம் 200 க்கும் மேற்பட்ட திருநங்கை மக்களுக்கு ஓவியப் பயிற்சி அளிப்பதன் மூலம் வெளிப்படும் கலைப்படைப்புகளை விற்பனை செய்வதன் மூலம் அவர்களின் வாழ்வாதாரத்தை பெருக்கிக் கொள்ள வழி செய்தார் ..

## திரைப்பட வாழ்க்கை
2011 இல், இவர், தமிழ் திரைப்படமான '*நர்த்தகி*'  என்ற திரைப்படத்தில் கதாநாயகியாக  நடித்தார். இது திருநங்கை மக்களின் வாழ்க்கையை மையமாகக் கொண்டிருந்தது. இந்திய சினிமாவில் முதல் திருநங்கை கதாநாயகி கல்கி சுப்ரமணியம் ஆவார்.  2017 ஆம் ஆண்டு 'தி லோன்லி வுல்வ்' (The Lonely Wolf) என்ற இந்தித் திரைப்படத்தில் கதாநாயகியாக நடித்தார். மேலும் 2018 ஆம் ஆண்டு வெளியான *[[சர்கார் (2018 திரைப்படம்)|சர்கார்]]* என்ற படத்தில் இடம் பெற்ற "ஒரு விரல் புரட்சி" என்ற பாடலில் ஒரு சிறப்பு தோற்றத்தை வெளிப்படுத்தினார். இவர் திரைப் படத்தில் முன்னணி பாத்திரத்தில் நடித்த முதல் திருநங்கையாவார்.

## கலை
இவரது ஓவியக் கலைப்படைப்புகள் பாப் கலை பாணியாகும். அமெரிக்கா, கனடா மற்றும் ஜெர்மனியில் இவரது கலைப்படைப்புகளை காட்சிப்படுத்தியுள்ளார்.  *குறி அறுத்தேன்,* வடு உட்பட தான் எழுதிய ஆறு கவிதைகளை கவிதை குறும்படங்களாக உருவாக்கினார். 2016 ஆம் ஆண்டில், இவர் தனது ஓவியங்களுக்கு பொது மக்களிடடையே பிரச்சாரத்தின் மூலம் நிதி திரட்டினார். அதன்மூலம் பெறப்பட்ட தொகையினை பாதிக்கப்பட்ட திருநங்கை பெண்களின் கல்விக்கு உதவினார்.

## எழுத்து
2014 ஆம் ஆண்டு இவர் தமிழில் 'குறி அறுத்தேன்'  என்ற கவிதை நூலை வெளியிட்டார். இந்தியாவில் திருநங்கை சமூகத்திலிருந்து வெளியான முதல் கவிதை நூல் இதுவேயாகும்.  2021 ஆம் ஆண்டு ஆங்கிலத்தில் இவர் எழுதிய 'We are not the Others' என்ற நூல் ஹார்வர்ட் பல்கலைக்கழக நூலகத்தில் இடம் பெற்றுள்ளது. 2024 ஆம் ஆண்டு  'ஒரு திருநங்கையின் டைரிக் குறிப்பு' என்ற நூலை வெளியிட்டார். 2025 ஆம் ஆண்டு  'We will not be Erased' என்ற நூலை ஆங்கிலத்தில் வெளியிட்டார். இவரது ஆங்கில மற்றும் தமிழ் இலக்கியப் படைப்புகள் பல கல்லூரிகள், பல்கலைக்கழக பாடத்திட்டங்களில் இடம் பெற்றுள்ளன.

## குறிப்புகள்

பகுப்பு:வாழும் மக்கள்
பகுப்பு:தமிழ்நாட்டு நடிகைகள்
பகுப்பு:ந.ந.ஈ.தி நபர்கள்
ராஜம்மாள் பி. தேவதாஸ்

**ராஜம்மாள் பாக்கியநாதன் தேவதாஸ்** (7 ஏப்ரல் 1919 - 17 மார்ச் 2002) (தெற்கு.கள்ளிகுளம்)இந்திய ஊட்டச்சத்து நிபுணர், கல்வியாளர், மற்றும் *அவினாசிலிங்கம் இன்ஸ்டிடுயுட் ஃபார் ஹோம் சயின்ஸ் அன்ட் ஹையர் எடுகேஷன் ஃபார் விமனின்* (அவினாசிலிங்கம் நிகர்நிலைப் பல்கலைக்கழகம்) முன்னாள் துணை வேந்தர். இவர் தமிழ்நாடு மாநிலத் திட்டக்குழு மற்றும் பெண்களுக்கான குழுவின் உறுப்பினர். உலக உணவு மாநாட்டின் (World Food Conference) துணைத் தலைவராகவும் இருந்தவர். 1992 இல் இந்திய அரசாங்கம் இவருக்குப் பத்ம ஸ்ரீ விருதைத் 1992 இல் வழங்கியது.

## வாழ்க்கை
7 ஏப்ரல் 1919 இல் முத்தையா பாக்கியநாதன் யாதவ் மற்றும் சொர்ணம்மாளுக்கு ராஜம்மாள் பாக்கியநாதன் யாதவ் மகளாகப் பிறந்தார். இவர் திருநெல்வேலி மாவட்டம் இராதாபுரம் வட்டம், வடக்கு கோனார் தெரு,தெற்கு கள்ளிக்குளத்தில் பிறந்தார். 

### கல்வி
ராஜாம்மாள் சென்னையிலுள்ள இராணி சீமாட்டி கல்லூரி, 1944-ல் அறிவியலில் இளங்கலைப் பட்டம் பெற்றார். பின் 1948-ல் அறிவியலிலும், 1949-ல் முதுகலைப் பட்டமும் பெற்றார். 1950 அவட ஒஹியோ ஸ்டேட் பல்கலைக்கழகத்தில் முனைவர் பட்டம் பெற்றார்.

### பணி
பின் அவினாசிலிங்கம் ஹோம் சயின்ஸ் கல்லூரியில் சேர்ந்து துணை வேந்தராகப் பணி புரிந்தார். 1988 - 1994 வரை கல்லூரியின் வேந்தராகவும், பின் நிர்வாக அறங்காவலராக 1994 முதல் 17 மார்ச் 2002 இல் தன் இறப்பு வரை பணிபுரிந்தார்.

ஊட்டச்சத்து மற்றும் கல்வியியல் பற்றி பல கட்டுரைகள் மற்றும் நூல்களை எழுதியுள்ளார். டி. எஸ். அவினாசிலிங்கம் செட்டியார் பற்றிய நுாலை எழுதியுள்ளார். தமிழ்நாடு மற்றும் புதுச்சேரியின் தேசிய ராணுவப் படையின் கெளரவப் படைத்தலைவராகவும் இருந்தார். காந்திகிராம கிராமப்புற சுகாதாரம் மற்றும் குடும்ப நல நிறுவனம் (Gandhigram Institute of Rural Health and Family Planning), நேஷனல் லிட்ரஸி மிஷன்(National Literacy Mission), சிக்மா சை (Sigma Xi), சிக்மா டெல்டா எப்ஸிலான் (Sigma Delta epsilon), ஒமைக்ரான் நு (Omicron Nu) மற்றும் பை உப்ஸிலான் ஒமைகிரான் (Phi Upsilon Omicron) ஆகியவற்றின் உறுப்பினராக இருந்தார். இந்திய ஊட்டச்சத்து சங்கத்தின் (Nutrition Society of India) தலைவராக 1987 - 1991 வரை இருந்தார்.

### திருமணம்
ராஜம்மாள் எட்வார்ட் தேவதாஸை என்பவரை மணந்து கொண்டார்.

### விருதுகள்
1992-ல் இந்திய அரசாங்கம் இவருக்குப் பத்மசிறீ விருதைத் வழங்கியது. ஜம்னாலால் பஜாஜ் விருதை 1988-ல் பெற்றார்.

## குறிப்புகள்

பகுப்பு:1919 பிறப்புகள்
பகுப்பு:2002 இறப்புகள்
பகுப்பு:பெண் அறிவியலாளர்கள்
ரசிகர் மன்றம் (2007 திரைப்படம்)

**ரசிகர் மன்றம்** (Rasigar Mandram) என்பது 2007 ஆம் ஆண்டு, புகழேந்தி தங்கராஜ்  இயக்கத்தில் வெளிவந்த இந்தியத் தமிழ்த் திரைப்படமாகும். இந்த படத்தில் உமா, கணேஷ், கோகுல் கிருஷ்ணா, பானு, மன்சூர் அலி கான், பாபு கணேஷ், ஜாகுவார் தங்கம், மதன் பாப், போஸ் வெங்கட் மற்றும் பலர் நடித்துள்ளனர். டி. வெள்ளையன் தயாரிப்பில், எஸ். பி. பூபதி இசை அமைப்பில், 25 மே 2007 ஆம் ஆண்டு வெளியானது.

## கதைச்சுருக்கம்
ரமேஷ்காந்த் (மன்சூர் அலி கான்) மற்றும் சத்யா (பாபு கணேஷ்), இருவரும் தமிழ் சினிமாவில் புகழ் பெரும் நடிகர்கள். ரமேஷ்காந்தின் தீவிர ரசிகன் மற்றும் மன்றத்தலைவன் கதிர் (கணேஷ்) ஆவான். சத்யாவின் தீவிர ரசிகன் மற்றும் மன்றத்தலைவன் பாண்டியன் (கோகுல் கிருஷ்ணா) ஆவான். அந்த ஊருக்கும் பள்ளி இசை ஆசிரியையாக வரும் பாரதி (உமா), சினிமா ரசிகர் மன்றம் இருப்பதை கண்டு வியப்படைகிறாள்.

அரசு ஒப்புதலுடன், வெளிநாட்டு நீர் நிறுவனம் ஒன்று அந்தக் கிராமத்தில் நீர் எடுக்கிறது. இவ்வாறு நீரை எடுத்துவிட்டால் கிராமமே வறண்ட பூமியாக மாறி, நீரில்லாமல் பாலைவனமாக மாறிவிடும் என்று பாரதி ஊர் மக்களுக்கு புரியவைக்க, மக்கள் ஒன்று கூடி அதை எதிர்த்து போராடுகிறார்கள். அதில் இரு ரசிகர் மன்ற உறுப்பினர்களும் இருந்தனர். கதிரையும் பாண்டியனையும் அமைதியாக போராடும்படி கேட்டுக்கொண்டாள் பாரதி. கடந்த காலத்தில், கதிரின் தங்கைக்கும் பாண்டியனுக்கும் நிச்சயமான திருமணம், கதிரும் பாண்டியனும் சண்டையிட்டதால், திருமணம் நின்றுபோனது.

உள்ளூர் அரசியல்வாதி பீதாம்பரத்திற்கு அந்த வெளிநாட்டு நிறுவனம் பணம் தருவதால், அந்த போராட்டத்தை நிறுத்த திட்டம் தீட்டினார். பின்னர், அந்த இரு ரசிகர் மன்ற உறுப்பினர்களுக்கும் இடையே கருத்து வேறுபாட்டை ஏற்படுத்தி, சண்டையை தூண்டுகிறார் பீதாம்பரம். கலவரத்திற்கு பின், ரசிகர் மன்றத்திற்கு பதிலாக பள்ளிக்கூடம் கட்ட அறிவுரை கூறுகிறாள் பாரதி. கதிரும் பாரதியும் ஒருவரையொருவர் விரும்பினர். அவ்வாறாக ஒரு நாள், சத்யாவின் புதுப்பட பூஜைக்கு பாண்டியன் சென்றபொழுது, பாண்டியனின் தாய் உடல்நலக்குறைவால் இறந்துவிடுகிறார். பின்னர், என்னவானது என்பதே மீதிக் கதையுமாகும்.

## நடிகர்கள்
* உமா
* கணேஷ்
* கோகுல் கிருஷ்ணா 
* பானு,
* மன்சூர் அலி கான்
* பாபு கணேஷ்
* ஜாகுவார் தங்கம்
* மதன் பாப்
* போஸ் வெங்கட்
* சாய்ரா பாபு
* செல்லா
* அருள்மணி
* ஸ்ரீலதா
* தேனீ முருகன்
* ரகுராஜ்
* சுஜா வருநீ

## ஒலிப்பதிவு
இந்தப் படத்தின் பின்னணி மற்றும் பாடல்களின் இசையை அமைத்தது எஸ். பி. பூபதி ஆவார். கபிலன், பி. கிருஷ்ணன், கதிர்மொழி மற்றும் பரதன் எழுதிய பாடல்கள் 2007 ஆம் ஆண்டு வெளியானது.

### பாடல்களின் பட்டியல்
# மாயாஜாலக்காரி
# நிலவே
# தப்பாதது அடிக்கையிலே
# வாராரு வாராரு
# ஆகாயமே இங்கு வந்து

## வரவேற்பு
சினிமா துறையில் இருக்கும் தவறுகளை காட்டும் படமாக இருந்தாலும், பார்வையாளர்களின் கவனத்தை ஈர்க்க இயக்குநர் தவறியதாகவும், நல்ல கருத்தை வெளிப்படுத்த முற்பட்டும் பல இடங்களில் இயக்குநர் தோல்வி அடைந்ததாகவும், படத்தின் கதை மந்தமாக இருந்ததாகவும் விமர்சனம் செய்யப்பட்டது.

## மேற்கோள்கள்

## வெளி இணைப்புகள்
* 

பகுப்பு:2007 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மன்சூர் அலி கான் நடித்த திரைப்படங்கள்
மாயா எஸ். கிருஷ்ணன்

**மாயா சுந்தர கிருஷ்ணன்** *(Maya S. Krishnan)*ஒரு இந்திய நடிகை, விளம்பர நடிகை மற்றும் தமிழ் திரையுலகின் பின்னணிப் பாடகர் ஆவார். இவர் கல்லூரி இசைத் திரைப்படமான *வானவில் வாழ்க்கை (2015) திரைப்படத்தில்* அறிமுகமானார்.

## ஆரம்ப வாழ்க்கை
மாயா இந்தியாவின் தமிழ்நாட்டிலுள்ளமதுரையில் பிறந்தார். இவர் மதுரை *டிவிஎஸ்* லட்சுமி *மெட்ரிக்குலேசன்* மேல்நிலைப் பள்ளியில் படித்தார். பின்னர் பெங்களூரு அம்ரிதா பொறியியல் கல்லூரியில் பொறியியல் பட்டம் பெற்றார். அவர் ஒரு குழந்தையாக இருக்கும்போதே *[[சீருடற்பயிற்சிகள்|சீருடற்பயிற்சி]]* விளையாடினார். மேலும் தேசிய அளவில் சீருடற்பயிற்சியில் ஆறாவது இடத்தில் இருந்தார்.

அவரது சகோதரி, சுவாதி *எஸ்*. கிருஷ்ணன் தமிழ்த் திரைப்படத் துறையில் ஒரு பாடகர் ஆவார்.

## தொழில்
ஜேம்ஸ் வசந்தனின் வானவில் வாழ்க்கையில் அறிமுகமானபோது, மாயா நாடகத்திலிருந்து திரையுலகிற்கு நகர்ந்தார், "டிவாய்ட் ஆப் எக்ஸைட்மென்ட்" மற்றும்  மற்றும் "எ வேஸ்டட் எபோர்ட்" என்ற நாடகக்ங்களில் ஒரு பாடகராக நடிப்பதற்கு  தனது முடியை வெட்ட வேண்டியிருந்தது. *[[தொடரி (திரைப்படம்)|தொடரி]]* (2016) படத்தில் பத்திரிகை நிருபராக நடித்தார், மேலும் *[[துருவ நட்சத்திரம் (2018 திரைப்படம்)|துருவ நட்சத்திரம்]]*, *[[2.0 (திரைப்படம்)|2.0]]*, *[[மகளிர் மட்டும் (2017 திரைப்படம்)|மகளிர் மட்டும்]]* மற்றும் சர்வர் சுந்தரம் போன்ற படங்களில் நடித்துள்ளார்.

மாயா எஸ். கிருஷ்ணன் ஒரு நடிகர், ஜிம்னாஸ்டிஸ்க் வீரர், பாடகர் ஆவார். ஆனால் அவர் தனது தனி பாணியில் இயங்கத் தொடங்கினார், அவர் நகைச்சுவை, கதைசொல்லல், சிலம்பம் மற்றும் தாண்டோட்டம் போன்ற பிற கலைகளையும் பழகினார். ஒவ்வொரு கலைகளிலும்அவர் ஒரு கதாபாத்திரமாக இருக்கிறார், அது அவருக்கு தன்னிச்சையான அனுபவத்தை உருவாக்குகிறது. அவரது இயற்கையான அலங்காரத்தால் மேடையில் அல்லது திரையில் அல்லது நிஜ வாழ்க்கையில் அவரை பார்க்கிறவர்களின் இதயங்களை அவர் வெல்லத் தவறுவதில்லை. அவர் அர்ப்பணிப்புடன் கூடிய ஒரு நகைச்சுவை மருத்துவர், "மகிழ்ச்சியை நினை, மகிழ்ச்சியாக இரு" என்பதை நம்புகிறவர்.

## மேற்கோள்கள்

பகுப்பு:1996 பிறப்புகள்
பகுப்பு:மதுரைத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:வாழும் மக்கள்
பகுப்பு:பாடகர்கள்
பகுப்பு:திரைப்படப் பாடகர்கள்
அக்கீயா

**அக்கீயா** (Achaea) என்பது கிரேக்க நாட்டுக்கு உட்பட்ட ஒரு பிராந்திய அலகு ஆகும். இது கிரேக்கத்தின் தென் பகுதியான பெல பொனீசஸ் தீபகற்பத்தில் கொரிந்தியா விரிகுடாவையடுத்துள்ளது. 2000 ஆண்டுகளுக்கு முன்பு (கி.மு 281-146) இப்பகுதியின் கரையோரமாக இருந்த பன்னிரண்டு நகரங்கள் சேர்ந்து ஒரு நாட்டுக் கூட்டமாக விளங்கின.  இங்குத் திராட்சை உற்பத்தி முக்கியமான தொழிலாக உள்ளது. இதன் தலைநகராக பட்ராஸ் உள்ளது. இதன் மக்கள்தொகை 2001 இல் முதன்முறையாக 300,000 ஐ தாண்டியது.
## மேற்கோள்கள்

பகுப்பு:கிரேக்கத்தின் புவியியல்
குரோதம்

***குரோதம்*** (*Krodham*) 1982 ஆம் ஆண்டு பிரேம் மேனன் கதை, திரைக்கதையில், ஏ. ஜெகந்நாதன் இயக்கத்தில், கே. ரங்கராஜன் வசனத்தில், சங்கர் கணேஷ் இசையில் வெளியான தமிழ் திரைப்படம். பிரேம் மேனன் இப்படத்தின் மூலம் கதாநாயகனாக அறிமுகமானார்.  2000 ஆவது ஆண்டு பிரேம் மேனன் நடித்து இயக்கிய இப்படத்தின் இரண்டாம் பாகமான குரோதம் 2 வெளியானது.

## கதைச்சுருக்கம்

கட்டிடக்கலை வல்லுனரான பிரேம் (பிரேம் மேனன்) தன் மனைவி இந்து (அஞ்சலி), தங்கை சுபா (சித்ரா) மற்றும் தங்கையின் கணவர் சிவா (ஸ்ரீதர்) ஆகியோருடன் சென்னையில் வசிக்கிறான். ஒரு நாள் இந்துவும் சுபாவும் வீட்டில் தனியாக இருக்கும்போது இரண்டு நபர்கள் வீட்டினுள் நுழைந்து சுபாவைப் பாலியல் துன்புறுத்தலுக்கு ஆளாக்குகின்றனர். அவளைக் காப்பாற்ற முயலும் இந்து, அவர்களின் பயங்கர தாக்குதலுக்கு உள்ளாகி இறக்கிறாள்.

எதிர்பாராத அசம்பாவிதங்களால் நிலைகுலையும் பிரேம் பணிமாறுதலால் மைசூர் செல்கிறான். அங்கு கவிதா (ராணி பத்மினி) மற்றும் அவளின் தந்தையைச் (கே. ஏ. தங்கவேலு) சந்திக்கிறான். அவர்களுக்கு நல்லதொரு வீட்டைக் கட்டிக்கொடுக்கிறான். இதனால் மனம்மகிழும் கவிதாவின் தந்தை, துப்பாக்கிச் சுடுதலில் திறமையான பிரேமிற்கு ஒரு கைத்துப்பாக்கியை பரிசளிக்கிறார். சென்னைக்குத் திரும்பும் பிரேம் மனநிலை பாதிக்கப்பட்டிருக்கும் தன் தங்கை சுபாவை சிகிச்சைக்காக ஐக்கிய அமெரிக்காவின் ப்ரூக்ளின் நகரில் உள்ள மனநல மருத்துவமனைக்கு  சிவாவுடன் அனுப்புகிறான்.

தன் குடும்பம் பாதிக்கப்பட்டது போல இனி யாரும் பாதிக்கப்படக்கூடாது என முடிவு செய்யும் பிரேம், தனக்குப் பரிசாகக் கிடைத்த கைத்துப்பாக்கியை எடுத்துக்கொண்டு இரவில் நகரை உலா வருகிறான். அப்போது தன் எதிரில் குற்றச்செயல்களில் ஈடுபடும் நபர்களை சுட்டுக் கொல்கிறான். இதனால் நகரில் குற்றங்கள் குறையத் தொடங்குகிறது. தொடர்ச்சியாக இரவில் மட்டும் குற்றவாளிகளை மட்டும் குறிவைத்துக் கொல்வது யார் என்று காவல்துறை விசாரணையைத் துவக்குகிறது. பிரேம் காவல்துறையிடம் பிடிபட்டரா? என்பது மீதிக்கதை.

## நடிகர்கள்

* பிரேம் மேனன் - பிரேம் 
* ராணி பத்மினி - கவிதா 
* அஞ்சலி - இந்து 
* எஸ். ஏ. அசோகன் - காவல் ஆய்வாளர் பிரசாத் 
* ஸ்ரீதர் - சிவா 
* கே. ஏ. தங்கவேலு - கவிதாவின் தந்தை 
* சித்ரா - சுபா 
* என்னத்த கன்னையா - வண்டு 
* ஜெயமாலினி - கமலா

## படக்குழு

* கலை : மோகனா 
* படங்கள் : சங்கர் ராவ் 
* வடிவமைப்பு : ஓபல்ட் 
* விளம்பரம் : எல். ஆர். சாமி 
* ஆய்வகம் : பிரசாத் கலர் லேப் 
* உபகரணங்கள் : பில்மொ கிராப்ட்ஸ் 
* பாடல் பதிவு : ஜே. ஜே. மாணிக்கம் மற்றும் சம்பத் 
* வசனம் பதிவு : எம். சிவராவ், ஏவிஎம் ஜி. தியேட்டர் 
* நடனம் : மதுரை ராமு 
* சண்டைப்பயிற்சி : தர்மலிங்கம் 
* வெளிப்புறப் படப்பிடிப்பு : மூர்த்தி மூவிஸ் 
* பதாகை : சாமி ஆர்ட்ஸ்

## தயாரிப்பு

இப்படம் *சார்லஸ் பிரான்சன்* நடிப்பில், *மைக்கேல் வின்னர்* இயக்கத்தில் 1974 ஆம் ஆண்டு வெளியான அமெரிக்கத் திரைப்படமான *டெத் விஷ்* கதையைத் தழுவி உருவாக்கப்பட்டது.

மேலும் இப்படம் வெளியாகி 3 வருடங்கள் கழித்து 1985 ஆம் ஆண்டு ரஜினிகாந்த் நடிப்பில், எஸ். ஏ. சந்திரசேகர் இயக்கத்தில் வெளியான நான் சிகப்பு மனிதன் படத்தின் கதைக்களமும் இதேபோல் அமைந்தது.

## இசை

படத்தின் இசையமைப்பாளர் சங்கர் கணேஷ். பாடலாசிரியர்கள் வாலி, வைரமுத்து மற்றும் உதயணன்.

## மேற்கோள்கள்


## வெளி இணைப்புகள்

* 

பகுப்பு:வன்புணர்வு மற்றும் பழிவாங்கும் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:1982 தமிழ்த் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:எஸ். ஏ. அசோகன் நடித்த திரைப்படங்கள்
பகுப்பு:கே. ஏ. தங்கவேலு நடித்த திரைப்படங்கள்
அகாசி லுயி

**அகாசி லுயி** ( Louis Agassiz) (1807-1873) என்பவர் சுவிடிய அமெரிக்க உயிரியலாளரும்,புவியியலாளருமாவார். இவர் கடல் உயிரினங்கள் பற்றிய அறிவில் சிறந்தவராக கருதப்படுகிறார். விலங்கியல் கல்வி கற்பதற்கு, எந்த இடத்திலே விலங்குகள் இயற்கையாக வாழ்வைதப் காண இயலுமோ அந்த இடமே ஏற்றது என்று இவர் கருதினார். இவர் ஹார்வர்டு பல்கலைக் கழகத்தில் பேராசிரியராக இருந்தார். பெரிய பொருட்காட்சிக் சாலையை அங்கு அமைத்தார். அதற்கு அகாசி பொருட்காட்சிக் சாலை என்று பெயர் இடப்பட்டது. கடல் உயிரினங்களின் வாழ்க்கையை ஆராய்வதற்கு ஆராய்ச்சிக்கூடம் ஒன்றை தீவு ஒன்றில் அமைத்தார். 
## மேற்கோள்கள்

பகுப்பு:1807 பிறப்புகள்
பகுப்பு:1873 இறப்புகள்
பகுப்பு:அமெரிக்க நிலவியலாளர்கள்
ஹாப்-லைப் 2

***ஹாப்-லைப் 2*** (மெருகூட்டப்பட்ட வடிவம் ***HλLF-LIFE<sup>2</sup>***) என்பது வால்வ் நிறுவனத்தால் வெளியிடப்பட்ட தன்மை காட்சிக் கோண துப்பாக்கிச் சூட்டு நிகழ்பட விளையாட்டு ஆகும். இது 1998ம் ஆண்டு வெளிவந்த *ஹாப் லைப்* நிகழ்பட விளையாட்டின் இரண்டாம் பாகம் ஆகும். 2004ம் ஆண்டு வெளியாகிய இவ்விளையாட்டு 40 மில்லியன் டாலர்கள் செலவில் ஐந்து வருடங்கள் தயாரிக்கப்பட்டது. தயாரிப்பில் இருக்கும் போதே இதன் பெரும் பகுதி முறையற்ற விதத்தில் இணையத்தில் விநியோகம் செய்யப்பட்டது. இவ்விளையாட்டு வால்வ் நிறுவனத்தின் மாற்றுமிரு தயாரிப்புகளான ஸ்ட்டீம் மென்பொருள் மற்றும் சோர்ஸ் எஞ்சின் ஆகியவற்றுடன் ஒன்றாக வெளியாகியது.

முதல் பாகமான *ஹாப் லைப்* கதை நிறைவடைந்து சில வருடங்களின் பின் நடைபெறும் நிகழ்வுகளாக இவ்விளையாட்டின் கதையம்சம் உள்ளது. ஜி-மேனால் எழுப்பப்பட்ட கதாநாயகன் கோர்டன் பிரீமேன் வேற்றுக்கிரக அரசால் உலகம் ஆதிக்கத்துக்கு உள்ளாகியிருப்பதைக் காண்கிறார். அலிக்ஸ் வான்ஸ் எனும் போராளியுடன் சேர்ந்து மனித இனத்தை  மீட்க பலவித ஆயுதங்களின் உதவியுடன் வேற்றுகிரகவாசிகளோடு போரிடுவதே இவ்விளையாட்டின் கருப்பொருள் ஆகும்.

இவ்விளையாட்டின் வடிவமைப்பு, வரைகலை, அசைவூட்டம், சப்தம், முப்பரிமாண காட்சிகள் போன்றவற்றின் சிறப்பால் மிகச் சிறந்த நிகழ்பட விளையாட்டுக்களில் ஒன்றாக இது பட்டியலிடப்பட்டுள்ளது. வெவ்வேறு நிகழ்பட வெளியீட்டாளர்களால் வழங்கப்படும் வருடத்தின் சிறந்த நிகழ்பட விளையாட்டு விருதுகள் 39ஐ இவ்விளையாட்டு பெற்றதுடன் 2012ல் நடந்த ஸ்பைக் நிகழ்பட விளையாட்டு விருதுகளில் தசாப்தத்தின் சிறந்த நிகழ்பட விளையாட்டுக்கான விருதையும் தட்டிச் சென்றது. 2011ல் இவ்விளையாட்டு 12 மில்லியன் பிரதிகள் விற்பனையாகின. *ஹாப்-லைப் 2* இன் தொடர்ச்சிகள் 2006 (முதல் அத்தியாயம்) மற்றும் 2007 (இரண்டாம் அத்தியாயம்)  ஆம் ஆண்டுகளில் வெளியாகின.

## விளையாட்டு
முதல் பாகத்தைப் போலவே *ஹாப்-லைப் 2*உம் தனி ஒருவர் விளையாடக்கூடிய தன்னிலை பார்வை கோணம் கொண்ட துப்பாக்கிச் சூட்டு விளையாட்டு ஆகும். இரு பாகத்திலும் கதாநாயகனின் பெயர் கோர்டன் பிரீமேன் என்பதாகும். கதாநாயகனின் உடல்நிலை, ஆயுதங்கள் போன்றவை முதல் பாகத்தைப் போல் ஒரே மாதிரியாக இருந்தாலும் *ஹாப்-லைப்2*ன் மேம்படுத்தப்பட்ட கணினி வரைகலை முதல் பாகத்திலிருந்து இதை வேறுபடுத்துகிறது. விளையாடுபவர் நிராயுதபாணியாகத் தொடங்கி தனக்குத் தேவையான ஆயுதங்களைத் தேடிப் பெற்று மக்களைக் காப்பாற்ற வேண்டும் என்பது இலக்கு.

திரையில் தோன்றும் பலவிதமான எதிரிகளை எதிர்க்க வெவேறான வழிமுறைகளைப் விளையாடுபவர் பின்பற்ற வேண்டும். சில எதிரிகள் திடீரென பறந்து வந்து தாக்குதல் நடத்துவர்; சில எதிரிகள் கால்நடையாக வந்து தாக்குதல் நடத்துவர். விளையாடுபவர் இவர்கள் அனைவரயும் தான் தேடிப் பெற்ற ஆயுதங்கள் மூலம் வீழ்த்த வேண்டும். சில எதிரிகளை துப்பாக்கி மூலமும் சில எதிரிகளை வெடிகுண்டுகள், புகைக்குண்டுகள் போன்ற ஆயுதங்கள் முலமாகவும் வீழ்த்த வேண்டும். விளையாட்டின் சில பகுதிகளில் கதாநாயகனுக்கு உதவியாக சாரணர்கள், போர் வீரர்கள் ஆகியோர் வருவர்.

விளையாட்டின் ஒரு குறிப்பிட்ட பகுதியில் கதாநாயகனுக்கு ஈர்ப்பு விசை ஆயுதம் கிடைக்கப்பெறும். இதன்மூலம் தூரத்திலுள்ள பொருட்களை அருகே இழுக்கலாம் அல்லது தள்ளலாம். இவ்வாற்றலைக் கொண்டு பிற்பாடு வரும் புதிர்களை விடுவிக்க முடியும்.

இதன் முன்கதை தனியே கூறப்படாது விளையாட்டின் இடையேயும் கதாபாத்திரங்கள் மூலமாகவும் கூறப்படுகிறது. இதனால் ஆரம்பத்திலிருந்தே நாயகன் விளையாடுபவரால் இயக்கப்படுகிறார். 


பகுப்பு:விண்டோஸ் விளையாட்டுக்கள்
பகுப்பு:நிகழ்பட ஆட்டம்
பகுப்பு:காணொளி விளையாட்டுகளின் திரைக்காட்சிப் படிமங்கள்
பகுப்பு:கணினி விளையாட்டுக்கள்
அகில அமெரிக்க ஐக்கியக் கொள்கை

**அகில அமெரிக்க ஐக்கியக் கொள்கை** (Pan-Americanism) என்பது அமெரிக்க ஐக்கிய நாடுகள் நாட்டின்  இராஜதந்திர, அரசியல், பொருளாதாரத் திட்டங்ங்கள் வழியாக தங்கள் வணிக நலன்களை பேண உருவாக்கப்பட்ட ஒரு கொள்கையாகும். 

## வரலாறு
அமெரிக்காக் கண்டமானது, வட பகுதியில் அமெரிக்க ஐக்கிய நாடுகளும், நடுப் பகுதியில் மெக்சிகோவும், தெற்குப் பகுதியில் லத்தீன் அமெரிக்க நாடுகளும் ஆகப் பல நாடுகள் சேர்ந்த ஒரு பெரு நிலப்பரப்பைக் கொண்டதாக உள்ளது. இந் நாடுகளெல்லாம் பலவகைக் கொள்கை வேறுபாடுகளைக் கொண்டவையாக உள்ளவைய. என்றலும் இக்கண்டத்து நாடுகள் தங்களுக்குள் ஒற்றுமையாக இருந்தால் அது எல்லா நாடுகளின் நலத்திற்கும் ஏற்றதாக இருக்கும் என கருதின. 1889இல் அமெரிக்க ஐக்கிய நாடுகள் நாடானது தனது வாணிப நலன்களை நோக்கமாகக் கொண்டு இந்த ஐக்கிய முயற்சியில் ஈடுபட்ட்து. ஆயினும் லத்தின் அமெரிக்க நாடுகள் இந்த விசயத்தில் அமரிக்க ஐக்கிய நாடுகளை நம்பாததால் இம் முயற்சி எதிர்பார்த்த வெற்றிபெறவில்லை. 1823இல் மன்ரோ தோற்றுவித்த கொள்கை அமெரிக்காக் கண்டத்தில் பிறர் தலையீட்டைக் கண்டித்ததாயினும் 1904இல் தியடோர் ரூஸ்வெல்ட் இக்கொள்கையிற் செய்தத் திருத்ததால் கரீபியன் கடல் தகராறில் அமெரிக்க ஐக்கிய நாடுகள் தலையிட முடிந்தது. இதனால் அமெரிக்க ஐக்கிய நாடுகலிடம் தென் அமெரிக்கப் பகையுணர்ச்சி வளர்ந்தது. 1928லிருந்து அமெரிக்க ஐக்கிய நாடுகள் மற்ற அமெரிக்க நாடுகளிடம் நட்பு முறையில் நடந்து கொள்ளத் தொடங்கின. அப்போதிலிருந்து அகில அமெரிக்காவும் ஒன்றுபட்டு வெளிநாட்டு விவகாரங்களை நடத்த வேண்டும் என்பது ஒரு கொள்கையாயிற்று. இக் கொள்கையை நடைமுறையில் கொண்டுவர வாஷிங்டன், மெக்சிகோ நகரம் ,ரீயோடிஐனெரோ, போனஸ் அயர்ஸ், சான்டியாகோ, ஹவானா, மான்டி, விடியோ முதலிய இடங்களில் பல மாநாடுகள் நடை பெற்றன. இம்மாநாடுகளால் எட்டப்பட்ட கொள்கை முடிவுகளை நடைமுறைப்படுத்த அகில அமெரிக்க ஐக்கியம் என்னும் அமைப்பு உருவாக்கப்பட்டது. இதன் தலைமையகமானது வாஷிங்டனில் நிறுவப்பட்டது.

அமெரிக்க நாடுகளிடையே எற்படும் விவகாரங்களைச் அமைதிவழியில் தீர்ப்பதும், பொருளாதார, பண்பாட்டு, சமூக ஒற்றுமையை வளர்ப்பதும் இந்த அமைப்பின் நோக்கங்களாக கூறப்பட்டன. 
## மேற்கோள்கள்

பகுப்பு:தேசியவாதம்
பகுப்பு:ஐக்கிய அமெரிக்கா
ரீடா தியாகராஜன்

**ரீடா தியாகராஜன்** *( Ritha Thiyagarajan)* என்கிற **சுசரித்ரா தியாகராஜன்** 1984, ஜூன் 10 அன்று பிறந்த ஒரு இந்திய பின்னணிப் பாடகர் ஆவார்."ரீடா" எனவும் அறியப்படும் இவர் தமிழ், தெலுங்கு, கன்னடம் மற்றும் மலையாளத் திரைப்படங்களில் பாடியுள்ளார்.

## ஆரம்ப வாழ்க்கை
ரீடா தமிழ்நாட்டில் சென்னையில் பிறந்தார். வாழ்க்கையில் ஆரம்பகாலத்தில் அவர் தனது ஐந்து வயதில் பாரம்பரிய கர்நாடக இசையினைப் பயின்றார். அவரது தாயார் லலிதா தியாகராஜன் சென்னையில் ஒரு மூத்த விரிவுரையாளரும் கலைஞரும் ஆவார். அவரின் தந்தை பிரபலமான இந்திய நாளேட்டில் பணிபுரிந்து வருகிறார். ரீடாஇந்துஸ்தானி இசையைக் கற்கத் தொடங்கினார். சென்னையில் புகழ்பெற்ற ஆசிரியர்களிடம் பயிற்சி பெற்றார். அவரது சகோதரி பாரம்பரிய கர்நாடக இசை பயிற்சியாளர் மற்றும் வடிவமைப்பு ஆலோசனை வர்த்தக நிறுவனத்தை நிர்வகிக்கிறார்.

சென்னை, மைலாப்பூரில் உள்ள *பி.எஸ் சீனியர்* உயர் நிலைப் பள்ளியில் ஆரம்பக் கல்வியைக் கற்ற ரீடா, *ஸ்டெல்லா மாரிஸ்* கல்லூரியில் வடிவமைப்பில் இளங்கலை படிப்பை முடித்துவிட்டு, தன் தாயையும் சகோதரியையும் பின்பற்றிச் சென்றார். கல்லூரியில் இருந்த அவர் மற்ற இசைபாணிகளின் மேல் நாட்டம் கொண்டு அதைக் கண்டறிந்து, வணிக ரீதியிலும், மேற்கத்திய பாணியிலும் அதை பரிசோதித்தார். இவர் ஒரு கணிணி வரைகலைஞர் மற்றும் *விஷுலைசர்* மற்றும் *உத்தோபிக்* என்று அழைக்கப்படும் ஒருங்கிணைந்த தனிப்பட்ட நிபுணர்களின் வடிவமைப்பு அரங்கத்தின் இணை நிறுவனர் ஆவார்.

## ஆரம்ப கால வாழ்க்கையில்
ரீடா இசையமைப்பாளர் டி. இம்மானுடன் தனது இசை வாழ்க்கையைத் தொடங்கினார். கல்லூரிக்குப் பிறகு ரீடா பதிவு செய்த இசையை கேட்டு அவரிடம் இமான் தொடர்பு கொண்டார். "ஆணை" திரைப்படத்தில் இடம் பெற்ற  என்ற முதல் பாடலுக்குப் பின்னர் தென்னிந்திய மொழிகளில் 300 பாடல்கள் மற்றும் விளம்பரங்களுக்கும் பாடியுள்ளார். . *[[வில்லு (திரைப்படம்)|வில்லு]]* படத்தில் "வாடா மாப்பிள்ள" என்ற பாடல் அவருக்கு பெரிய வெற்றியைத் தந்தது. பின்னர் "கந்தசாமி" படத்திற்காக "அலெக்ரா" மற்றும் "மாம்போ மாமியா" என்ற பாடல்களை பாடினார். அவர் "அலெக்ரா" பாடலுக்காக பிலிம்பேர் விருதிற்குப் பரிந்துரைக்கப்பட்டார். அவரது பாடலான "வாடா மாப்பிள்ள" *ரேடியோ மிர்ச்சி* இசை விருதுகளில் ஆண்டின் சிறந்த பாடலை வென்றது.  பின்னர்  மணிசர்மா  இசையில் *அதிதி*  படத்தில் "கில்லாடிகோனா", கீரவாணி இசையில் *பஞ்சதாரா பொம்மா பொம்மா* போன்ற பாடல்களுக்காக மீண்டும் *ரேடியோ மிர்ச்சி* ஆண்டின் சிறந்த பாடல் விருது அளிக்கப்பட்டது.

ரீடா, இளையராஜா, யுவன் ஷங்கர் ராஜா, மணி ஷர்மா, டி. இம்மான், வித்யாசாகர், தேவி ஸ்ரீ பிரசாத், எம்.ஜெயச்சந்திரன் மற்றும் எம்.எம். கீரவாணி போன்ற இசையமைப்பாளர்களுடன் பணிபுரிந்தார். சிங்கப்பூர், மலேசியா, துபாய், கனடா, ஐக்கிய அமெரிக்கா மற்றும் ஆஸ்திரேலியா போன்ற நாடுகளில் மேடை நிகழ்ச்சிகளிலும் அவர் பாடிவருகிறார்.

## குறிப்புகள்

பகுப்பு:1984 பிறப்புகள்
பகுப்பு:மலையாளத் திரைப்படப் பின்னணிப் பாடகர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:வாழும் மக்கள்
பகுப்பு:சென்னைப் பாடகர்கள்
பகுப்பு:தமிழ்நாட்டுப் பெண் இசைக்கலைஞர்கள்
கதை (திரைப்படம்)

**கதை** 2010 ஆம் ஆண்டு அபிஷேக் இயக்கத்தில், ராஜன் ராதாகிருஷ்ணன் தயாரிப்பில், புதுமுக நடிகர்கள் ஷான் குமார் மற்றும் நிவேதிதா நடிப்பில் வெளியான தமிழ் திரைப்படம்.

## கதைச்சுருக்கம்

எழுத்தாளர் நரேன் (ஷான்) எழுத்தாளர்களுக்கு வழங்கப்படும் உயரிய விருதான புக்கர் பரிசினை வெல்கிறார். இந்த விருதை தன் மனைவி காவ்யாவிற்கு (நிவேதிதா) சமர்ப்பிக்கிறார். அத்தம்பதிகளின் கடந்த காலக் கதை சொல்லப்படுகிறது.

நரேன் முதன்முதலில் காவ்யாவை இசையரங்கத்தில் வயலின் இசைக்கருவியை வாசிக்கும் போது காண்கிறான். அவளின் திறமையைப் பாராட்டி தன் வயலின் இசைக்கருவியில் அவளது கையொப்பத்தைக் கேட்டுப் பெறுகிறான். இருவரும் காதலிக்கத் தொடங்குகின்றனர். நரேனின் வீட்டுக்கு வரும் காவ்யா அவன் எழுதிய புத்தகங்களுக்காக பெற்ற பரிசுகளைக் கண்டு அவன் ஒரு எழுத்தாளர் என்றறிகிறாள். அப்போது அவளைத் திருமணம் செய்துகொள்ள விரும்புவதாகக் கூறும் நரேனிடம் தன் சம்மதத்தைத் தெரிவிக்கிறாள்.

தற்போது அமெரிக்காவில் வசிக்கும் இருவரும் காவ்யாவின் பால்ய நண்பனான புஜ்ஜியை (அபிநய்) சந்திக்கின்றனர். நரேன் தற்போது எழுதிக்கொண்டிருக்கும் புத்தகத்தைப் படிக்கும் காவ்யாவிற்கு, அப்புத்தகத்தின் கதை தங்கள் இருவரின் வாழ்க்கை பற்றியது என்று புரிகிறது. இதனால் அதிர்ச்சியடையும் அவள் நரேனிடம் அதுகுறித்து கேட்க, அவனோ இது நம் வாழ்க்கை என்பது மற்றவர்களுக்குத் தெரியாது என்றும், மற்றவர்களைப் பொறுத்தவரை இதுவும் ஒரு கதை என்றும் கூறுகிறான். அப்புத்தகத்தைத் தொடர்ந்து எழுதும் நரேன் அக்கதையில் வரும் கணவன் மனைவியைக் கொடுமைப்படுத்துவதாக எழுதுகிறான். கதையின் எதார்த்தத்திற்காக அவன் உண்மையாகவே காவ்யாவைக் கொடுமை செய்கிறான். காவ்யாவும் கதைக்காக செய்வதாக எண்ணி அவனுக்கு ஒத்துழைப்பு தருகிறாள். அவர்கள் வீட்டிற்கு வரும் புஜ்ஜி, நரேன் கதை என்ற பெயரில் காவ்யாவை செய்யும் கொடுமையைக் காண்கிறான். நரேனின் உண்மையான குணத்தை அறியும் புஜ்ஜியைக் கொல்கிறான் நரேன்.  நரேனிடமிருந்து காவ்யா தப்பித்தாளா? என்பது மீதிக்கதை.

## நடிகர்கள்

* ஷான் குமார் - நரேன் 
* நிவேதிதா - காவ்யா 
* அபிநய் - ஆனந்த் 
* தீபா வெங்கட்
* நளினி 
* கஞ்சா கருப்பு 
* கிரேசி குமார் 
* பாலமுரளி கிருஷ்ணா
* மால்குடி சுபா 
* சின்னப்பொண்ணு

## இசை

படத்தின் இசையமைப்பாளர் பவுல் ஜேக்கப்.
 

## மேற்கோள்கள்


## வெளி இணைப்புகள்

* 

பகுப்பு:அறிமுக இயக்குநர் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2010 தமிழ்த் திரைப்படங்கள்
சஞ்சனா நடராஜன்

**சஞ்சனா நடராஜன்** (Sanchana Natarajan) ஒரு இந்திய விளம்பர  மற்றும் திரைப்பட நடிகை ஆவார், இவர் தமிழ் மற்றும் தெலுங்கு படங்களில் நடித்துள்ளார்.  *[[இறுதிச்சுற்று|இறுதி சுற்று]]* (2016) மற்றும் *[[2.0 (திரைப்படம்)|2.0]]* (2018) உள்ளிட்ட படங்களில் சிறு கதாபாத்திரங்களில் நடித்தார். பாலாஜி மோகனின் வலைத் தொடரில் வெளியான *அஸ் ஐ'ம் சஃபிரிங் ஃப்ரம் காதலில்* (2017) நடித்து புகழடைந்தார். இவர் ஜிகர்தண்டா டபுள்எக்ஸ் என்ற படத்தில் (2023) எஸ். ஜே. சூர்யாவிற்கு இணையாக நடித்துள்ளார்.

## தொழில்
சஞ்சனா எம்.ஓ.பி. வைஷ்ணவா மகளிர் கல்லூரியில் விஷுவல் கம்யூனிகேஷன் துறையில் பட்டம் எடுப்பதற்கு முன்னர் சென்னை அண்ணா நகரில் உள்ள சி.எஸ்.ஐ. ஜெஸ்ஸி மோசே பள்ளியில் தனது கல்வியை முடித்தார்.  கல்லூரியில் அவர் படித்துக் கொண்டிருக்கும் போது, அவர் ஆடைகலன் வடிவமைப்புத்  துறையில் ஆர்வம் கொண்டார்.  மற்றும் விளம்பர நடிகைகள் மற்றும் ஆடைகலன் வடிவமைப்பாளர்களுடன் தொடர்புகொண்டு அத்துறையில் தன் அறிவை வளர்த்துக் கொண்டார்.  இது வடிவழகு மற்றும் நடிப்புக்கான ஒரு உறவை வளர்த்துக் கொள்ள வழிவகுத்தது.  சுனில் மேனன், ஸ்ரீனி சுப்பிரமணியன் மற்றும் டூலு உள்ளிட்ட சென்னையில் உள்ள நடன இயக்குநர்கள் மற்றும் ஆடைகலன் வடிவமைப்பாளர்களின் முன்னிலையில் அவர் போட்டி நிகழ்ச்சியில் பங்கு பெற்றார்.  2012 ஆம் ஆண்டில் மிஸ் தென் இந்தியா போட்டியில் பங்கேற்றார்.

2013 இல், ராஜ் டி.வி யின் தொலைக்காட்சி நிகழ்ச்சியான *தமிழ்  பேசும் கதாநாயகியில்* பங்கேற்றார், அதில், சிறந்த தமிழ் பேசும் முன்னணி நடிகைக்கான , முதல் பரிசைப் பெற்றார்.  இதன் விளைவாக, சஞ்சனாவிற்கு, பாலாஜி சக்திவேலின் *ரா ரா ராஜசேகரில்* ஒரு முக்கியக் கதாபாத்திரத்தில் நடித்து அறிமுகமாகும் வாய்ப்பு வழங்கப்பட்டது.  தயாரிப்பாளர்களான திருப்பதி பிரதர்ஸ் நிறுவனத்தின் நிதி நெருக்கடியின் விளைவாக 2014 ஆம் ஆண்டில் படப்பிடிப்பைத் தொடங்கிய  போதும் இந்த படம் வெளியிடப்படவில்லை.  பிறகு, சஞ்சனா லக்ஷ்மி ராமகிருஷ்ணனின் *நெருங்கி வா முத்தமிடாதே*  (2014) திரைப்படத்தில் ஒரு சிறிய பாத்திரத்தில் நடித்தார்.

பின்னர் இயக்குநர் பாலாஜி மோகனுக்கு அறிமுகமானார், *அவருடைய*  குறும் படமான *ஜீபூம்பாவில் பணிபுரிந்தார்* .  இந்த சமயத்தில், அவர் ஒரு குத்துச்சண்டை பயிலும் மாணவராக ஒரு சிறிய வேடத்தில் சுதா கொங்கராவின்   இருமொழிப் படமான  *[[இறுதிச்சுற்று|இறுதிச்சுற்றில்]]*  (2016) நடித்தார். தமிழில்,  மாதவன் மற்றும் ரித்திகா  சிங் நடித்த  இந்தத் திரைப்படத்தின் வெற்றி, சுதாவிற்கு தெலுங்கில் இந்தப் படத்தை எடுக்கத் தூண்டியது. அதனால், அடுத்த வருடத்தில் வெங்கடேஷ் நடித்த *குரு* (2017) என்கிற தெலுங்குப் படத்தில் இவருக்கு அதே கதாபாத்திரத்தில் நடிக்கும் வாய்ப்பு கிடைத்தது.

## குறிப்புகள்

பகுப்பு:சென்னை நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பாமா ஸ்ரீநிவாசன்

**பாமா ஸ்ரீநிவாசன்** *(Bhama Srinivasan)* 1935 ஏப்ரல் 22 அன்று பிறந்த  ஒரு கணிதவியலாளராவார்.  வரையறுக்கப்பட்ட குழுக்களின் பிரதிநிதித்துவ கோட்பாட்டில் அவரது பணி நன்கு அறியப்பட்டது,  அவர் 1981 முதல் 1983 வரை கணிதப்பெண்கள் சங்கத்தின் தலைவராகப் பணியாற்றினார். 1959 இல் அவர் *மாடுலர் ரெகுலேஷன்ஸ்* மீதான தனது விவாதத்தோடு  இயற்பியலில் முனைவர் பட்டத்தை ''மான்செஸ்டர்'' பல்கலைக் கழகத்தில் பெற்றார்..அவர் தற்போது *சிகாகோ*வில் *இல்லினாய்ஸ்* பல்கலைக்கழகத்தில் பேராசிரியராக உள்ளார். அவர் ஐந்து முனைவர் பட்டங்களைப் பெற்றவராவார். *பால் ஃபோங்* உடன் மட்டுப்படுத்தப்பட்ட பிரதிநிதித்துவ கோட்பாடு மற்றும் *டெலிங்-லுஸ்ஸிடிக்* கோட்பாடு  போன்ற பல ஆவணங்களை அவர் எழுதியுள்ளார்.

பாமா, இந்தியாவில் சென்னையில் பிறந்தார். சென்னை பல்கலைக்கழகத்தில் அவர் 1954 இல் தனது கலையில் இளங்கலை பட்டம் பெற்றார் மேலும் 1955இல் அறிவியல் பட்டம் பெற்றார். அவர் முனைவர் பட்டப்படிப்பிற்காக இங்கிலாந்திற்குப் பயணித்தார். 1960ஆம் ஆண்டு முதல் 1964 வரை இங்கிலாந்தில் *கீலே* பல்கலைக்கழகத்தில் கணிதத்தில் விரிவுரையாளராக  இருந்தார். அவர் 1965 முதல் 1966 வரை *கனடா*வின் தேசிய ஆராய்ச்சி கவுன்சில் மூலமாக பிரித்தானிய *கொலம்பியா* பல்கலைக் கழகத்தில் பணியாற்றினார். 1966 ஆம் ஆண்டிலிருந்து 1970 ஆம் ஆண்டு வரை மெட்ராஸ் பல்கலைக் கழகத்தின்  ராமானுஜன் கணித நிறுவனத்தில் தனது *அல்மா* என்ற கோட்பாட்டைக் கற்பிப்பதற்காக இந்தியாவுக்குத் திரும்பினார். பின்னர் பாமா ஐக்கிய மாகாணங்களுக்கு குடிபெயர்ந்தார், அங்கு மாஸசூசெட்ஸின் *வர்செஸ்டரில்* உள்ள *கிளார்க்* பல்கலைக்கழகத்தில் ஒரு துணைப் பேராசிரியராகப் பணிபுரிந்தார். 1977 இல், அவர் அமெரிக்காவின் குடிமகனாக ஆனார். அந்த ஆண்டில், அவர் பிரின்ஸ்டனில் உள்ள மேம்பட்ட ஆய்வுகள் நிறுவனத்தின் உறுப்பினராக இருந்தார். 1980 ஆம் ஆண்டில் இல்லினாய்ஸ் பல்கலைக்கழகத்தில் *சிகாகோ* வட்ட வளாகத்தில் கணிதப் பேராசிரியராக தனது பணியைத் தொடர்ந்தார்.

2012 இல் அவர் அமெரிக்கக் கணிதவியல் சங்கத்தின் ஒரு உறுப்பினராக ஆனார். 2017 ஆம் ஆண்டில், கணிதப் பெண்கள் சங்கத்தின் சக உறுப்பினராகத் தேர்ந்தெடுக்கப்பட்டார்.

## குறிப்புகள்

பகுப்பு:தமிழகப் பெண் அறிவியலாளர்கள்
பகுப்பு:இந்தியப் பெண் கணிதவியலாளர்கள்
பகுப்பு:வாழும் மக்கள்
பகுப்பு:1935 பிறப்புகள்
மரியா ரோ வின்சென்ட்

**மரியா ரோ வின்சன்ட்** *(Mariya Ro Vincent)* ஒரு திரைப்படப்பாடகர், இசையமைப்பாளர் மற்றும் குரல் ஏற்பாட்டாளர் ஆவார். ஏ.ஆர்.ரஹ்மான் , ஹாரிஸ் ஜெயராஜ், டி. இம்மான் , விஜய் ஆண்டனி, ஸ்ரீனிவாஸ், அனிருத் ரவிச்சந்தர், எஸ்.ஜே. சூர்யா மற்றும் ஜோஷ்வா ஸ்ரீதர் போன்ற சிறந்த இசை இயக்குனர்களுடன் பணிபுரிந்துள்ளார். அவரது வெற்றி பாடல்களில் சில கடல் திரைப்படத்தில் இருந்து "அடியே", வணக்கம் சென்னை திரைப்படத்தில் இருந்து "ஹே" போன்றவை அடங்கும். கடல், மரியான், நெடுஞ்சாலை, *மில்லியன் டாலர் ஆர்ம்*, யாமிருக்க பயமேன் மற்றும் இது போன்ற பல வெற்றித் திரைப்படங்களில் அவரது குரல் இடம்பெற்றுள்ளது. மலேசியாவில் நடைபெற்ற விஜய் தொலைக்காட்சியின் *"ஏர்டெல் சூப்பர் சிங்கர்*" மற்றும் *மழவில் மனோரமா*வின் "ஜோஸ்கோ* இந்திய குரல்" மற்றும் மலேசியாவில் உள்ள *ஆஸ்ட்ரோ* தொலைக்காட்சியில் *"சூப்பர் ஸ்டார்"* போன்ற பல்வேறு தொலைக்காட்சி நிகழ்ச்சிகளை ஏற்பாடு செய்யவும், தயாரிக்கவும் அவருக்கு வாய்ப்பு கிடைத்தது. *எல் ஃபெ* என்றழைக்கப்படும் குரல் இசைக்குழுவின் முன்னணி பாடகராகவும், பல்வேறு இசை நிகழ்ச்சிகளிலும் ஈடுபடுகிறார்.

== ஆரம்ப வாழ்க்கை மற்றும் குடும்பப் பின்னணி ==
மரியா ரோஷ்னி வின்சென்ட் சென்னை நகரில் 1989, ஜனவரி 4 ஆம் நாள் பிறந்தார்.  இவரின் தந்தை திரு லியோ வின்சென்ட், ஒரு பொறியியலாளர் மற்றும் இவரின் தாயார் பெயர் திருமதி.அனிதா வின்சென்ட் என்பதாகும்.  இவரது தங்கை மரியான் ரஞ்சினி வின்சென்ட் ஒரு வரைகலை வடிவமைப்பாளர் ஆவார். இவர் குடும்பத்தில் ஒரே தொழில்முறை இசைக்கலைஞர் ஆவார்.  அவர் *குட் ஷெப்பர்ட் மெட்ரிக்லேஷன்* மேல்நிலைப் பள்ளியில் பயின்றார். இவர் ஸ்டெல்லா மாரிஸ் கல்லூரியில் இருந்து இளங்கலை விலங்கியல் பட்டம் பெற்றார். அவர் சென்னை பல்கலைக்கழகத்தில் ஆங்கிலத்தில் இளங்கலைப் பட்டத்தையும் பெற்றுள்ளார். அவர் *கோலாலம்பூரி*ல் உள்ள சர்வதேச இசைக் கல்லூரி  *(ஐ.சி.ஓ.ஓ.எம்)* மற்றும் *பாஸ்டனி*ல் உள்ள *பெர்க்லீ மியூசிக் ஆஃப் மியூசிக்* ஆகியவற்றில் இசையமைப்பில் இளங்கலை பட்டம் முடித்துள்ளார். இவர் லண்டன் *டிரினிட்டி* கல்லூரியில் *பியானோ*வில் 8 வது நிலை முடித்துள்ளார்.  அவர் *பியானோ* மற்றும் *கிட்டார்*  என்ற இசைக் கருவிகளை வாசிக்க நன்கு அரிந்தவர்.

== தொழில் ==
*கச்சேரி ஆரம்பம்* என்ற படத்தில் இசை இயக்குனரான [[டி. இமான்|டி. இம்மான்]] அவர்களால் அறிமுகப்படுத்தப்பட்டார். அப்படத்தில் "கடவுளே" பாடலை இவர் பாடினார். [[ஏ. ஆர். ரகுமான்|ஏ.ஆர்.ரஹ்மானின்]] *கே.எம். காலேஜ் ஆப் மியூசிக்''கில் சமகால மேற்கத்திய இசையை பயிற்றுவிப்பாளராக இவர் பணிபுரிந்தார். அங்கே பணியாற்றிக் கொண்டிருக்கையிலேயே ஏ. ஆர். ரகுமான் இவரது திறமையைக் கண்டு அவரது "கடல்" படத்தில் "அடியே" என்ற பாடலை பாட ஒரு வாய்ப்பு கொடுத்தார்.

## குறிப்புகள்

பகுப்பு:1989 பிறப்புகள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:வாழும் மக்கள்
பகுப்பு:சென்னைப் பாடகர்கள்
பகுப்பு:தமிழ்நாட்டுப் பெண் இசைக்கலைஞர்கள்
பரிவட்டம் (திரைப்படம்)

**பரிவட்டம்** 1996-இல் வெளிவந்த இந்தியத் தமிழ்த் திரைப்படம். இந்தத் திரைப்படம் டி.கே.ராஜேந்திரனால் இயக்கப்பட்டது. அய்யனார் சினி ஆர்ட்ஸால் தயாரிக்கப்பட்டது. நடிகர் ஜெயராம், நடிகை சுகன்யா ஆகியோர் முக்கியக் கதாபாத்திரத்தில் நடித்துள்ள இந்தப் படத்தில் கவுண்டமணி, செந்தில் ஆகியோரும் நடித்துள்ளனர். இப்படத்திற்கு இசையமைப்பாளர் தேவநேசன் சொக்கலிங்கம் இசை அமைத்துள்ளார். 1996 செப்டம்பர் 28 அன்று இந்தப் படம் வெளியிடப்பட்டது.

## நடிகர்கள்
* ஜெயராம்
* சுகன்யா
* கவுண்டமணி
* செந்தில்
* மணிவண்ணன்

## பாடல்கள்
* மதுரை அந்தப்பக்கம் - கே. எஸ். சித்ரா
* அரசம்பட்டி - கிருஷ்ணராஜ்
* சின்ன மூன்றாம் பிரை - உன்னிகிருஷ்ணன்
* குண்டூர் குண்டுமல்லி - கிருஷ்ணராஜ், ஸ்வர்ணலதா
* பாய போட்டு - ஸ்வர்ணலதா

## மேற்கோள்கள்

பகுப்பு:1996 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:ஜெயராம் நடித்த திரைப்படங்கள்
ராதா விஸ்வநாதன்

**ராதா விஸ்வநாதன்** (Radha Viswanathan) (11 டிசம்பர் 1934 - 2 ஜனவரி 2018) ஒரு இந்தியப் பாடகர் மற்றும் பாரம்பரிய நடனக் கலைஞர் ஆவார். இவரின் தாயார் கருநாடக இசைப் பாடகரான எம். எஸ். சுப்புலட்சுமியுடன் பாடியுள்ளார்.

## ஆரம்ப வாழ்க்கை மற்றும் தொழில்
1934 ஆம் ஆண்டு டிசம்பர் 11 அன்று கோபிசெட்டிபாளையத்தில் பிறந்தார். தியாகராஜன் சதாசிவம் மற்றும் அவரது முதல் மனைவியான (பார்வதி எனும்) அபிதகுசாம்பாளின் மூத்த மகளாவார். இவரின் தந்தை, அபிதகுசாம்பாள் மறைவிற்குப் பின்னர் எம்.எஸ் சுப்புலட்சுமியை மணந்து கொண்டார். அதனால் இவரை எம். எஸ். சுப்புலட்சுமி வளர்த்து ஆளாக்கினார்.

டி.ஆர் பாலாசுப்ரமணியம், ராம்நாத் கிருஷ்ணன், மாயவரம் கிருஷ்ண ஐயர் ஆகியோரிடமிருந்து ராதா தனது ஆரம்ப கால இசைப் பயிற்சியை மேற்கொண்டார். ஐந்து வயதிற்குட்பட்ட வயதில் தன் தாயுடன் இவர் இசை நிகழ்ச்சிகளில் பங்கு பெற்றார். வழவூர் ராமையா பிள்ளையிடம், கல்கி கிருஷ்ணமூர்த்தியின் மகள் ஆனந்தி ராமச்சந்திரனுடன் சேர்ந்து இவர் முதல் சீடராக இருந்து பரதநாட்டியம் கற்றுத் தேர்ந்தார். பரதநாட்டிய அரங்கேற்தத்தை 1945 ஆம் ஆண்டில் செய்தார். ராதாவும் ஆனந்தியும் எம். எஸ்.  பதங்களைப் பாடும்பொழுது சேர்ந்து நடனமாடுவார்கள். வயலின் கலைஞர் எகுடி மெனுகினுக்கு,  மியூசிக் அகாதெமி, (சென்னை)  இசை நிகழ்ச்சியில் ராதா ஒரு பிரத்யேக நடன நிகழ்ச்சியை நடத்தினார். "கனஷியாம் ஆயாரி" என்ற மீரா பஜன் பாடலை எம்.எஸ். பாட,  அதற்கு ராதா, மகாத்மா காந்திக்கு முன்னர் பிர்லா மாளிகையில் நடனமாடியுள்ளார். தனது 21 வயதில், ராதா நடனமாடுவதை விட்டு, பாடுவதின் மீது மட்டுமே கவனம் செலுத்த ஆரம்பித்தார். விரைவில், எம்.எஸ். கச்சேரிகளில் ராதா ஒரு முக்கிய பாடகராக இருந்தார். எம்.எஸ். மற்றும் ராதா ஆகியோர் முசிரி சுப்பிரமணிய ஐயர், செம்மங்குடி ஸ்ரீனிவாச அய்யர், கே.வி நாராயணசுவாமி ஆகியோரிடம்  கீர்த்தனைகளை கற்றுத் தேர்ந்தனர். மற்றும் பதங்களை டி. பிருந்தாவிடமிருந்து கற்றனர். பனாரஸ் சித்தேஸ்வரி தேவி, திலீப்குமார் ராய் ஆகியோரிடமிருந்து இந்துஸ்தானி பாரம்பரிய இசையைக் கற்றுக் கொண்டார்.

## மேற்கோள்கள்

பகுப்பு:1934 பிறப்புகள்
பகுப்பு:2018 இறப்புகள்
பகுப்பு:தமிழ்நாட்டுப் பெண் இசைக்கலைஞர்கள்
பகுப்பு:கருநாடக இசைப் பாடகர்கள்
பகுப்பு:தமிழ்நாட்டுக்கு வெளியே இறந்த தமிழ்நாட்டவர்கள்
அகிச்சத்ரா

**அகிச்சத்ரா** (Ahichchhatra) என்பது  முற்காலத்தில் வட பாஞ்சால நாட்டின் தலைநகராக இருந்தது. கி.பி. 10-11 வது நுற்றாண்டுகளுக்குப்பின் இது பாழடைந்தது. இப்பாழடைந்த ஊர் தற்காலம் உத்திரப் பிரதேச மாநிலத்தின் பரேலி மாவட்டம் ராம்சகர் கிராமத்தினருகே உளது. இங்கு 1940-44-ல் பிரித்தானிய இந்திய அரசின் தொல்லியல் துறை இயக்குநர் கே. என். தீட்சித் தலைமையில் அகழாய்வு மேற்கொள்ளப்பட்டது. இந்த ஆய்வின் முடிவில் கிமு. 3-வது நுற்றாண்டிலிருந்து கிபி.10-வது நுற்றாண்டு வரையில் இவ்வூர் வளமாக இருந்தது தெரியவந்தது. இங்கு கிமு முதல் நுற்றாண்டுக்குரிய பாஞ்சால அரசர்களின் நாணயங்கள், ஒருவகைச் சாம்பல் நிற மட்பாண்டங்கன், குஷானர் கால நாணயங்கள், குப்தர் காலத்துத் தாழ்ந்த செங்கற் கோவில்கள், சுடுமண் தெய்வ உருவங்கள், ஆதிவார, விக்கிரக என்ற கி.பி.9-10வது நுற்றாண்டுக்குரிய நாணயங்கள் ஆகிய முக்கியமான பொருட்கள் கண்டறியப்பட்டன.

## அகிச்சத்ராவின் முத்திரைகள் & சிற்பங்கள்

File:Panchalas of Adhichhatra.jpg|பாஞ்சாலர்களின் நாணயம்  (கிமு 75-50)வஜ்ராயுதம் தாங்கிய இந்திரனின் உருவம் மற்றும் மன்னர் இந்திரமித்திரனின் முத்திரை
File:I38 12karshapana Panchala MACW4540 1ar (8486500958).jpg|மன்னர் இந்திரமித்திரனின் வெண்கல எடைக்கற்கள் 
File:Seated Buddha.jpg|குசானப் பேரரசு காலத்திய புத்தர் கற்சிற்பம், கிபி 1-ஆம் நூற்றாண்டு
File:The Hindu God Shiva LACMA M.69.15.1 (2 of 3).jpg|மணற்கல் சிவன் சிற்பம், கிபி 3-ஆம் நூற்றாண்டு
  File:Goddess Yamuna. Delhi National Museum ni01-10.jpg|குப்தர் காலத்திய யமுனா பெண் தெய்வத்தின் சுடுமண் சிற்பம், கிபி 5-ஆம் நூற்றாண்டு


## மேற்கோள்கள்

பகுப்பு:உத்தரப் பிரதேசத்தின் வரலாறு
பகுப்பு:பரேலி மாவட்டம்
பகுப்பு:இந்தியத் தொல்லியற்களங்கள்